Id-Deċiżjoni tal-Kunsill
tat-23 ta’ Novembru 1976
li waqqfet Kumitat Permanenti dwar is-Saħħa tal-Pjanti
(76/894/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jwaqqaf il-Komunità Ekonomika Ewropea,
Wara li kkunsidra l-abbozz tad-Deċiżjoni ssottomess mill-Kummissjoni,
Billi l-miżuri adottati mill-Kunsill rigward is-saħħa tal-pjanti jipprovdu proċedura li tistabbilixxi kooperazzjoni mill-qrib bejn l-Istati Membri u l-Kummissjoni sabiex tiffaċilità l-implimentazzjoni tagħhom (il-miżuri); billi huwa meħtieġ sabiex isseħħ din il-kooperazzjoni illi jitwaqqaf Kumitat sabiex iwettaq il-funzjonijiet mogħtija lilu b’dawn il-miżuri;
Billi huwa mixtieq illi din il-kooperazzjoni tinfirex fuq l-oqsma kollha preskritti b’dawn il-miżuri; billi għal dan il-għan il-Kumitat għandu jkun intitolat li jeżamina kull materja li tidħol f’dawn l-oqsma,
IDDEĊIDA KIF ĠEJ:
Artikolu 1
Għandu jitwaqqaf Kumitat Permanenti dwar is-Saħħa tal-Pjanti (minn issa ‘l quddiem imsejjaħ "il-Kumitat") li jkun fih rappreżentanti ta’ l-Istati Membri b’rappreżentant tal-Kummissjoni bħala l-President.
Artikolu 2
Il-Kumitat għandu jwettaq il-funzjonijiet iddelegati lilu bil-miżuri adottati mill-Kunsill rigward is-saħħa tal-pjanti, fiċ-ċirkustanzi u b’mod konformi mat-termini preskritti fihom.
Barra minn dan għandu jkun kapaċi jeżamina kull materja li tidħol fl-iskop ta’ dawn il-miżuri, li l-President tiegħu (il-Kumitat) jista’ jqajjem, jew minn rajh, jew fuq it-talba ta’ Stat Membru.
Artikolu 3
Il-Kumitat għandu jfassal ir-regoli tiegħu ta’ proċedura.
Magħmul fi Brussel, fit-23 ta’ Novembru 1976.